Nassier Wahab

Dato' Haji Mohd. Nasir Abd. Wahab (18 April 1962 – 5 Disember 2019), atau lebih dikenali sebagai Nassier Wahab, ialah seorang penyanyi dan pelakon Malaysia. Kejayaan beliau dalam bidang muzik hadir apabila beliau dicalonkan sebagai Penyanyi Lelaki Popular (ABPBH) pada tahun 1987 dan 2004. Penyanyi yang seangkatan dengan beliau ialah Shidee, Razis Ismail dan Jamal Abdillah.

Nassier berduet dengan penyanyi Ramlah Ram bagi album Sekali Aku Jatuh Cinta pada November 1988 dengan irama pop dan irama Nusantara. Album Suara Hati telah diterbitkan oleh Ramli M. S. pada tahun 1992. Album ke-13 beliau berjudul Ke Puncak Persada. Album Memori Cinta Luka ialah terbitan syarikat MCAT Sdn. Bhd (2004).

Beliau menyanyi di kelab malam di Kelab Diraja Selangor, Taman Tasik Perdana, Kuala Lumpur. Beliau pernah berlakon dalam Si Jantung Hati bersama A. R. Badul, Ibrahim Din dan Faridah Fasha. Dalam drama Episod Terakhir, beliau bergandingan dengan pelakon Eman Manan dan Sheila Rusly.

Dalam usaha untuk meningkatkan kerjayanya, beliau telah memiliki sijil Teori Muzik dan Teknologi daripada Kolej Joseph Chamberlain, Birmingham, United Kingdom.

Kehidupan awal dan peribadi
Beliau dilahirkan pada 18 April 1962 di Kota Kuala Muda, Kedah. Rumah keluarganya terletak di Teluk Air Tawar, Seberang Perai Utara, Pulau Pinang. Beliau merupakan anak ke-12 daripada 14 orang adik-beradik.

Pada tahun 2008, beliau dimasukkan ke ICU dan menerima rawatan rapi daripada doktor di Pusat Perubatan Subang Jaya (SJMC). Beliau dikatakan cedera setelah rumahnya di USJ terbakar akibat litar pintas. Semasa kejadian, isterinya, Datin Fatimah Abd. Rauf (ketika itu berumur 44 tahun) dan anaknya, Intan Najihah (ketika itu berumur 11 tahun) tiada di rumah.

Gegar Vaganza 2015

Nassier Wahab merupakan salah seorang peserta Gegar Vaganza 2015.

Kematian 
Beliau menghembuskan nafas terakhir pada kira-kira jam 12:45 pagi pada 5 Disember 2019 di Pusat Perubatan Universiti Malaya (PPUM) di Bangsar, Kuala Lumpur akibat kanser gusi.

Diskografi

Album studio
 Cinta Dan Perasaan (1985)
 Wajah Kekasih (1986)
 Sebuah Janji Tak Bererti (1987)
 Sekali Aku Jatuh Cinta (1988)
 Undangan Rindu (1990)
 Ke Puncak Persada (2000)
 Cinta Farhat/Airmata Dan Doa (2012)
 Lukisan Cinta (2015)
 Evergreen Klasik (2016)

Album Mini
 Memori Cinta Luka (2004)
 Dunia Cinta (2018)

Lagu-lagu Hits 
 "Bayangan Wajah Duka"
 "Sebuah Janji Tak Bererti"
 "Sekali Aku Jatuh Cinta"
 "Susah Senang Kita Bersama" (Duet Ramlah Ram)
 "Undangan Rindu"
 "Memori Cinta Luka"

Filemografi

Filem

Drama

Televisyen

Penghargaan
Pada 15 Mei 2017, beliau dikurniakan Darjah Indera Mahkota Pahang (DIMP) oleh Sultan Pahang, Sultan Ahmad Shah, yang membawa gelaran Dato’.

Rujukan

Pautan luar
 

Orang dari Kedah 
Orang Malaysia berketurunan Melayu
Muslim Malaysia
Penyanyi lelaki Malaysia
Pelakon lelaki Malaysia
Penyanyi berbahasa Melayu
Peserta Gegar Vaganza
Kelahiran 1962
Kematian 2019